Καρδιοπνευμονική απάντηση στην άσκηση και κατανάλωση ενέργειας σε παιδιά με σύνδρομο αποφρακτικής άπνοιας στον ύπνο:
Creators: name: Δαμιανίδου, Λαμπρινή Φ.
Publisher: name: Aristotle University of Thessaloniki
Year: 2012
Subjects: Καρδιοπνευμονική απάντηση στην άσκηση
Αερόβια άσκηση
Σύνδρομο αποφρακτικής άπνοιας στον ύπνο
Καρδιαγγειακές επιπλοκές
Cardiopulmonary exercise response
Aerobic exercise
Obstructive sleep apnea syndrome
Cardiovascular complications

description: Στους ενήλικες έγινε από πολύ νωρίς γνωστή η συσχέτισή του συνδρόμου αποφρακτικής άπνοιας κατά τη διάρκεια του ύπνου (ΣΑΑΥ) με τις καρδιοαγγειακές διαταραχές, ενώ στα παιδιά μόλις τις τελευταίες δεκαετίες διαπιστώθηκε η ύπαρξή τους και ξεκίνησε η μελέτη τους. Επίσης, στην κλινική εικόνα του ΣΑΑΥ των ενηλίκων κυριαρχεί η ημερήσια υπνηλία και η εύκολη κόπωση, σύμπτωμα που είναι λιγότερο συχνά στα παιδιά. Τέλος, στα παιδιά χαρακτηριστικό εύρημα είναι η στασιμότητα της ανάπτυξης και ιδιαίτερα η μειωμένη πρόσληψη βάρους. Στις λιγοστές μελέτες που υπάρχουν στη βιβλιογραφία μεταξύ άλλων έχει μελετηθεί η παρουσία αυξημένης κατανάλωσης ενέργειας στην ομάδα αυτών των παιδιών τόσο στον ύπνο όσο και στην ηρεμία. Σκοπός της μελέτης ήταν 1) ο έλεγχος της καρδιοπνευμονικής απάντησης των παιδιών με ΣΑΑΥ, 2) η συσχέτιση της αντοχής στην κόπωση με τη βαρύτητα του συνδρόμου, 3) η συσχέτιση της κατανάλωσης ενέργειας με την παρουσία του ΣΑΑΥ. Διενεργήθηκε πολυκαταγραφική μελέτη ύπνου στα παιδιά με συστηματική ρεγχώδη αναπνοή και σε όλα τα παιδιά δοκιμασία καρδιοπνευμονικής απάντησης στην άσκηση και έμμεση θερμιδομέτρηση για τον προσδιορισμό της κατανάλωσης ενέργειας στην ηρεμία. Μελετήθηκαν συνολικά 40 παιδιά ηλικίας &gt;6 ετών. Η ομάδα Α περιελάμβανε 27 παιδιά με συστηματική ή καθ’ έξιν ρεγχώδη αναπνοή και παθολογικά ευρήματα στην πολυκαταγραφική μελέτη ύπνου (ΑΗΙ&gt;1). Η ομάδα Γ περιελάμβανε 13 υγιή παιδιά, που αποτέλεσαν την ομάδα ελέγχου. Η πολυκαταγραφική μελέτη ύπνου ανέδειξε την ύπαρξη 15 (55,6%) παιδιών με ήπιας βαρύτητας ΣΑΑΥ, 11 (40,7%) με μέτριας βαρύτητας και 1 (3,7%) με βαρύ ΣΑΑΥ. Στο υπερηχοκαρδιογράφημα βρέθηκε πεπαχυσμένο τοίχωμα δεξιάς κοιλίας και ελαττωμένο κλάσμα εξώθησης της αριστερής κοιλίας σε σχέση με την ομάδα ελέγχου. Από τη δοκιμασία της καρδιοπνευμονικής απάντησης στην άσκηση στα παιδιά με ΣΑΑΥ βρέθηκε: 1. σημαντικά χαμηλό VO2max. Το VO2max αποτελεί την αντικειμενικότερη μέτρηση της ικανότητας για άσκηση και τον απόλυτο δείκτη αξιολόγησης του καρδιοαγγειακού συστήματος. Από το εύρημα αυτό επιβεβαιώθηκε η μειωμένη αερόβια ικανότητα των παιδιών αυτής της ομάδας σε σχέση με την ομάδα ελέγχου. Από την έμμεση θερμιδομέτρηση βρέθηκε στατιστικά μεγαλύτερη κατανάλωση ενέργειας στην ηρεμία στα παιδιά με ΣΑΑΥ σε σύγκριση με την ομάδα ελέγχου. Συμπερασματικά, φαίνεται ότι οι καρδιοαγγειακές διαταραχές στα παιδιά αυτής της ομάδας εμφανίζονται νωρίς. Η παρατήρηση αυτή αποκτά μεγαλύτερο ενδιαφέρον από το γεγονός πως τα παιδιά, που μελετήθηκαν, είχαν στην πλειοψηφία τους ήπιας – μέτριας βαρύτητας ΣΑΑΥ και μόλις ένα παιδί είχε βαρύ. Επίσης, τα παιδιά αυτά εμφανίζουν αυξημένη κατανάλωση ενέργειας στην ηρεμία.
description: Although the unfavourable effect of Obstructive Sleep Apnea Syndrome Sleep (OSAS) on cardiovascular system have been well characterized over the past decades in adults, in children it has attracted much less attention and most advances have only recently been made. Daytime sleepiness and fatigue are the hallmarks of adults’ OSAS, however in children are less frequent. Furthermore, an additional lack in literature concerning exercise capacity in children with OSAS makes research even harder. Another common symptom in children related OSAS is failure of affected children to thrive and poor growth. In a few studies increased energy expenditure during sleep and in rest, has been reported as a possible cause. The aim of this study was to 1) assess cardiopulmonary response in children with OSAS, 2) correlate exercise capacity and severity of OSAS and 3) to correlate energy expenditure and OSAS. The subject of the present study consisted of forty children, all aged over 6years, which were subquently divided in two groups depending on clinical and laboratory findings. Group A consisted of 27 children with habitual snoring and pathological polysomnography. Group C (control group) consisted of 13 children. In group A, according to the polysomnographic findings, 55,6% (15 individuals) children had mild, 40,7% (11) moderate and 3,7% (1) severe OSAS. According to echocardiographic measurements children with OSAS had right ventricular hypertrophy, with right ventricular end-diastolic diameter significantly higher and lower ejection fraction than that found in the control group. Cardiopulmonary exercise testing in children with OSAS resulted to significant lower VO2max (VO2max is an objective index of exercise capacity and cardiopulmonary function). According to indirect calorimetry of Group A, children with OSAS had statistically significant increased rest energy expenditure compared to those of the control group. In conclusion, our results demonstrated the existence of an early unfavorable effect in cardiovascular system in children with OSAS, as showed by our echocardiography and cardiopulmonary exercise test results, as well as increased rest energy expenditure. This effect was observed in cases with mild OSAS.